Diari Oficial de la Generalitat Valenciana


Sumari del DOGV 8461, del 10-01-2019 (2019/70)

RESOLUCIÓ de 20 de desembre de 2018, de la Conselleria de Sanitat Universal i Salut Pública, per la qual es convoquen quatre beques per a la realització de pràctiques professionals en matèria de mitjans de comunicació social, en les dependències de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8461

Data del DOGV
:   10-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/70


Data del document
:   20-12-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 20 de desembre de 2018, de la Conselleria de Sanitat Universal i Salut Pública, per la qual es convoquen quatre beques per a la realització de pràctiques professionals en matèria de mitjans de comunicació social, en les dependències de la Conselleria de Sanitat Universal i Salut Pública.  
 [2019/70]  
Mitjançant l'Ordre 3/2016, de 29 de juny, de la Conselleria de Sanitat Universal i Salut Pública (DOGV 7821, 05.07.2016), es van establir les bases reguladores de concessió de beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública.  
  
L'article 2 de l'esmentada ordre estableix que la convocatòria de les subvencions s'ha de fer mitjançant resolució de la persona titular de la Conselleria de Sanitat Universal i Salut Pública.  
En virtut de tot això, i de conformitat amb el que s'estableix en els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector instrumental i de subvencions, resolc:  
  
  
Primer. Objecte  
Constitueix l'objecte de la present resolució publicar la convocatòria de concessió de quatre beques per a la realització de pràctiques professionals en matèria de mitjans de comunicació social en el Gabinet de Comunicació de la Conselleria de Sanitat Universal i Salut Pública.  
  
Les beques tenen per objecte el foment de la formació complementària en el Gabinet de Comunicació de la Conselleria de Sanitat Universal i Salut Pública en les següents àrees:  
3 beques en premsa, en el Gabinet de Comunicació.  
1 beca en promoció institucional, en el Gabinet de Comunicació.  
La convocatòria d'aquestes quatre beques per a la realització de pràctiques professionals en matèria de mitjans de comunicació social, va dirigida a joves amb titulacions oficials de llicenciatura o grau en Ciències de la Informació, branques Periodisme, Imatge Audiovisual i Auditiva i en Comunicació Audiovisual, en les dependències de la conselleria amb competències en matèria de sanitat i salut, per als exercicis 2019 i 2020.  
La convocatòria s'ha d'ajustar a les bases reguladores de concessió de beques per a la realització de pràctiques professionals en matèria de mitjans de comunicació social, en les dependències de la Conselleria de Sanitat Universal i Salut Pública aprovades en l'Ordre 3/2016, de 29 de juny, de la Conselleria de Sanitat Universal i Salut Pública (publicada en el Diari Oficial de la Generalitat Valenciana número 7821, de 05.07.2016).  
  
Segon. Condicions de la concessió de la subvenció  
1. El procediment de concessió d'aquestes beques es tramita en règim de concurrència competitiva.  
2. Per a obtindre la condició de persona beneficiària de la beca hauran de complir-se els requisits, al final del termini de presentació de les sol·licituds de la present convocatòria, que determina la base segona de l'annex únic de l'Ordre 3/2016, de 29 de juny, de la Conselleria de Sanitat Universal i Salut Pública.  
3. Les pràctiques es realitzaran en els serveis centrals de la Conselleria de Sanitat Universal i Salut Pública, al carrer Misser Mascó, número 31, de la ciutat de València, però podrien ser desplaçades als diferents organismes dependents, en funció de les necessitats formatives a complementar.  
4. L'activitat pràctica a desenvolupar consisteix en:  
a) Per a les beques en premsa, en aquelles tasques relacionades amb mitjans de comunicació social que siguen adequades per a adquirir formació complementària i especialització, tals com activitats de difusió periodística en matèria sanitària, elaboració d'informes, notes de premsa, gestió de trucades d'emergències sanitàries, relacions amb els mitjans de comunicació, noves tecnologies de la comunicació, coneixement i maneig de xarxes socials, etc.  
b) Per a la beca destinada a promoció institucional, en aquelles tasques relacionades amb mitjans de comunicació social que siguen adequades per a adquirir formació complementària i especialització, tals com l'edició d'imatge, disseny gràfic, disseny publicitari, noves tecnologies de la comunicació, coneixement i maneig de xarxes socials, pàgina web, gestió de trucades d'emergències sanitàries, etc.  
  
  
Tercer. Finançament  
1. Les beques convocades s'han de finançar amb càrrec al programa pressupostari de la Conselleria de Sanitat Universal i Salut Pública 05.38.25.6227.846.92, del capítol IV, codi línia comptable S2604000, dels pressupostos de la Generalitat per a l'any 2019 i el seu equivalent en el pressupost de la Generalitat de 2020, segons el següent desglossament inicial:  
  
Any 2019 Any 2020 Total  
40.926,40 - 8.185,28 - 49.111,68 -  
  
  
  
2. En qualsevol cas, la resolució de les quatre beques quedarà condicionada a l'efectiva existència de crèdit adequat i suficient una vegada aprovat el pressupost de la Generalitat, tal com estableix l'article 41.1, sobre despeses de tramitació anticipada, de la Llei 1/2015, de 6 de febrer, d'hisenda pública, del sector públic instrumental i de subvencions.  
3. De conformitat amb la base dihuitena de l'annex únic de l'Ordre 3/2016, de 29 de juny, de la Conselleria de Sanitat Universal i Salut Pública, en relació amb la disposició final segona del Decret 132/2009, de 4 de setembre, del Consell, pel qual es regula la concessió de beques i sobre la base de la Resolució de 22 de febrer de 2018, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2018 de les beques sotmeses a l'àmbit d'aplicació d'aquest decret, s'estableix una quantitat inicial de percepció per a cadascuna de les beques que es concedeix en el marc d'aquesta convocatòria que estarà fixada en mil vint-i-tres euros amb setze cèntims (1.023,16 ?) mensuals.  
4. Es procedirà al finançament de la quota d'empresa de la Seguretat Social de les adjudicatàries i adjudicataris de la present convocatòria, amb càrrec a l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desenvolupament del que estableix la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
5. El període de durada de la beca comença el dia que s'indique en l'atorgament de la beca, que en cap cas podrà ser anterior a l'1 de març de 2019 i tindrà una durada de fins a 12 mesos, a comptar des del dia indicat en aquesta.  
De conformitat amb el que es disposa en el punt 2 de la base 13 de l'annex únic de l'Ordre 3/2016, de 29 de juny, de 2016, de la Conselleria de Sanitat Universal i Salut Pública, sense perjudici del que s'estableix en el paràgraf anterior, la durada de la beca podrà prorrogar-se, mitjançant resolució expressa, fins a un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga efectuant així ho requerisca o aconselle.  
6. En tot el concernent a aquest punt caldrà ajustar-se al que es disposa en els títols IV i V, de l'annex únic de l'Ordre 3/2016, de 29 de juny, de 2016, de la Conselleria de Sanitat Universal i Salut Pública.  
  
Quart. Termini de la sol·licitud, forma de presentació i documentació que s'ha d'adjuntar a la sol·licitud  
1. El termini per a la presentació de sol·licituds serà de 15 dies naturals a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
2. Amb la finalitat de reduir càrregues administratives, els interessats han de presentar, juntament amb el model de sol·licitud, el currículum i la documentació acreditativa dels mèrits detallats en aquest, un model d'autobaremació, que s'adjunta com a annex 2 a aquesta resolució.  
La forma de presentació de les sol·licituds i de l'autobaremació, s'ha de fer i ajustar al que determina la base cinquena 1 de l'annex únic de l'Ordre 3/2016, de 29 de juny, de 2016, de la Conselleria de Sanitat Universal i Salut Pública.  
A l'efecte del que s'estableix en la base cinquena 1.b, l'Ordre 3/2016, de 29 de juny, per a aquells que no presenten sol·licitud de forma telemàtica, s'annexen a aquesta resolució models normalitzats.  
  
Cinqué. Criteris de valoració de les sol·licituds  
Les sol·licituds presentades es valoraran conformement amb els criteris establits en la base tercera (barem per a la valoració dels mèrits personals) de l'annex únic de l'Ordre 3/2016, de 29 de juny, de la Conselleria de Sanitat Universal i Salut Pública.  
  
Sisé. Comissió avaluadora  
La composició de la comissió avaluadora és la integrada per:  
Presidència:  
Titular: Encarnación Gabaldón García, subdirectora general del Gabinet Tècnic de la Conselleria de Sanitat Universal i Salut Pública.  
  
Vocal:  
Titular: Claudia Navarro Molina, cap del Servei d'Informes i Activitat Parlamentària del Gabinet Tècnic de la Conselleria de Sanitat Universal i Salut Pública.  
Vocal:  
Titular: Desamparados Frechina Benavent, tècnica superior de la Secretaria Autonòmica de Comunicació, de la Presidència de la Generalitat.  
  
Seté. Mitjans de publicació dels diferents tràmits  
Les publicacions derivades d'aquesta convocatòria, així com les de relacions i llistes que determina el procés de selecció, s'han d'efectuar en la seu electrònica de la Generalitat en internet, https://sede.gva.es, i també en la pàgina web de la Conselleria de Sanitat Universal i Salut Pública, www.san.gva.es.  
  
Huité. Termini de resolució i notificació  
1. El termini màxim per a dictar i publicar les resolucions és de tres mesos, a comptar des de l'acord d'inici (art. 21.3.a de la Llei 39/2015, d'1 d'octubre, del procediment administratiu comú de les administracions públiques), sense perjudici que puga ampliar-se en els termes establerts en l'article 23 d'aquesta mateixa Llei 39/2015.  
Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió s'ha de publicar en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari al qual s'imputen les beques atorgades, relació de les persones beneficiàries, quantitats concedides i la finalitat d'aquestes.  
La publicació de l'esmentada resolució produeix efectes de notificació a les persones interessades, d'acord amb el que es disposa en els articles 40 i 45 de la Llei 39/2015, d'1 d'octubre i s'inserirà la informació corresponent en la seu electrònica o portal institucional de la Generalitat en internet, https://sede.gva.es, i també en la pàgina web de la Conselleria de Sanitat Universal i Salut Pública, www.san.gva.es.  
  
  
Nové. Recursos  
La resolució de concessió de la beca que es dicte d'acord amb aquesta convocatòria, posa fi a la via administrativa, i contra aquesta es pot interposar un recurs potestatiu de reposició davant l'òrgan que la va dictar en el termini d'un mes a comptar des de l'endemà de la seua publicació, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
Desé. Quantia de les beques, règim de deslliurament i justificació  
  
A l'efecte de la quantia de les beques, pagament i justificació d'aquestes, cal ajustar-se al que s'estableix en les bases díhuit i dènou de l'annex únic de l'Ordre 3/2016, de 29 de juny, de la Conselleria de Sanitat Universal i Salut Pública.  
  
Onzé. Efectes  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
Contra la present resolució, que posa fi a via administrativa, es pot un interposar recurs contenciós administratiu, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé podria interposar-se, potestativament, un recurs de reposició davant de la Conselleria de Sanitat Universal i Salut Pública en el termini d'un mes, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de desembre de 2018.- La consellera de Sanitat Universal i Salut Pública: Ana Barceló Chico.